ΣΥΛΛΟΓΟΣ ΦΙΛΩΝ ΚΕΝΤΡΟΥ ΧΑΡΑΚΑΣ 12/02/2024 ΥΓΕΙΑΣ ΧΑΡΑΚΑ Αρ. Πρ. 58 ΔΗΜΟΣ ΑΡΧΑΝΩΝ-ΑΣΤΕΡΟΥΣΙΩΝ Προς ΧΑΡΑΚΑΣ 70010 ΥΠΟΥΡΓΟ ΥΓΕΙΑΣ Mail catherinehausner@googlemail.com K. Άδωνι Γεωργιάδη Τηλ. 6982439689, 6983032017

ΘΕΜΑΤΑ: α) Άμεση αναγκαιότητα στελέχωσης ιατρικού και γενικότερα προσωπικού του Κέντρου Υγείας Χάρακα (Κ.Υ.Χ.)και των Περιφερειακών Ιατρείων (Π.Ι.)

β) Άμεση αναγκαιότητα κτηριακής ανακαίνισης και αναδιαρρύθμισης του περιβάλλοντα χώρου.

Αξιότιμε κε Υπουργέ

α)΄Οπως ήδη σας έχουμε ενημερώσει στην επιστολή μας Αρ. Πρ. 56 οι ελλείψεις ιατρών γενικής ιατρικής καθιστούν επισφαλή την συνέχιση της ομαλής λειτουργίας του Κ.Υ.Χ. και των Π.Ι.του Αντί 14 γενικών ιατρών που είναι απαραίτητοι και προβλέπονται από το οργανόγραμμα ,υπάρχουν 4 στο Κ.Υ.Χ. και 4 στα 6 Π.Ι. ΟΙ παραιτήσεις 5 γενικών γιατρών δεν έχουν αντικατασταθεί εδώ και χρόνια. ΟΙ προβλεπόμενες 2 θέσεις παιδίατρων είναι ακάλυπτες όπως και οι 2 θέσεις οδοντίατρων. Προσωρινά και για ένα εξάμηνο εξυπηρετείται το Κ.Υ.Χ. από Οδοντίατρο με απόσπαση απο το Κ.Υ. Αγίας Βαρβάρας. Ελλείψεις προσωπικού υπάρχουν σε όλη την στελέχωση του Κ.Υ.Χ. Επισημαίνεται ότι το Κ.Υ.Χ. καλύπτει τις ανάγκες της πρωτοβάθμιας φροντίδας υγείας του αγροτικού και κτηνοτροφικού κατά πλειοψηφία πληθυσμού των 15.000 κατοίκων ( που διπλασιάζεται την θερινή περίοδο) της δ.ε. Αστερουσίων του Δήμου Αρχανών- Αστερουσίων και δ. ε. Κόφινα του Δήμου Γόρτυνας , μιας εκτεταμένης περιοχής με 52 χωριά . Αξίζει να αναφερθεί η κοινωνιολογική έρευνα που έχει διεξαχθεί από τον Δήμο Α-Α και διαπιστώνει ότι το μεγαλύτερο ποσοστό κατοίκων της δ.ε. Αστερουσίων ζεί κάτω απο τα όρια της φτώχειας, με το μεγαλύτερο ποσοστό υπέργηρων μοναχικών κατοίκων , και δεδομένης της γεωγραφικής θέσης ( απομακρυσμένης απο το Κέντρο) δημιουργούνται ιδιαίτερα δυσμενείς συνθήκες για τους κατοίκους και απαιτούν την ευαισθητοποίησητη κοινωνικής πολιτικής και ιδιαίτερα την φροντίδα και πρόληψη Υγείας.

**Το ύψιστο αγαθό υγείας δεν μπορεί να αποτελεί προνόμιο των δυνατών και** **ευπόρων**. Ο πολιτισμός ενός κράτους καθορίζεται από την κοινωνική μέριμνα για τα αδύναμα μέλη του και την εξασφάλιση στην δωρεάν πρόσβαση των υπηρεσιών υγείας στο τόπο κατοικίας του

 Αξιότιμε κε Υπουργέ, σας υποβάλλουμε το καθολικό, αγωνιώδες και δίκαιο αίτημα του πληθυσμού της περιοχής μας : **Διασώστε την συνέχιση της ομαλής λειτουργίας του Κέντρου Χάρακα και των Περιφερικών Ιατρείων του.**

β) Η πρόσφατη πληροφορία της μη ένταξης του κτηρίου του Κ.Υ.Χ. στο Ταμείο Ανάκαμψης και Ανθεκτικότητας για την επείγουσα ανακαίνιση του, προκάλεσε στο πληθυσμό της περιοχής μας απογοήτευση , οργή και φόβο για σκοπιμότητα της συνεχούς υποβάθμισης του με φυσική συνέπεια την παύση της λειτουργίας του. Στην συνάντηση εργασίας την 01-02-2024 παρουσία του Διοικητή της 7η ΥΠΕ της Διευθύντριας της Τεχνικής Υπηρεσίας της 7ης ΥΠΕ, του Δημάρχου Αρχανών – Αστερουσίων, Βουλευτών και εκπροσώπων βουλευτικών γραφείων, του Προέδρου του Σωματείου Εργαζομένων ΠΑΓΝΗ και άλλων Φορέων ενημερωθήκαμε για τα αίτια τη μη ένταξης του. Ο Φάκελος της νομιμοποίησης –τακτοποιήσης του κτηρίου που κατέθεσε ο Δήμος Αρχανών- Αστερουσίων τον Μάρτιο του 2023 δεν συμπεριλάμβανε Μελέτη Στατικής Επάρκειας και Ενίσχυσης, και ενώ ήταν εις γνώση της 7ης ΥΠΕ ήδη απο τον Μάρτιο του 2023 δεν προέβει σε καμία ενέργεια εως σήμερα για την εκπόνηση της απαραίτητης συμπληρωματικής μελέτης, για την ένταξη του κτηρίου στο Ταμείο Ανάκαμψης. Με γνώμονα την εμπειρία της χρονοβόρας διαδικασίας που απαιτείται για την ολοκλήρωση της μελέτης , η πιθανότητα ένταξης εντός των στενών χρονικών ορίων που θέτει το Ταμείο Ανάκαμψης διαφαίνεται μηδαμινή και ο κίνδυνος εξάντλησης των οικονομικών πόρων του Ταμείου Ανάκαμψης υπαρκτός.

Ο Δήμος Αρχανών Αστερουσίων προτείνει συνεργασία και λύσεις για την συντόμευση της διαδικασίας εκπόνησης της κατάλληλης μελέτης , ώστε να προωθηθεί έγκαιρα η ένταξη και χρηματοδότηση του κτηρίου του Κέντρου Υγείας Χάρακα στο Ταμείο Ανάκαμψης. Το Δ.Σ. του Συλλόγου Φίλων Κέντρου Υγείας Χάρακα αναγνωρίζει την ζωτική συμβολή του Δήμου Αρχανών- Αστερουσίων και στηρίζει την ετοιμότητα συνεργασίας του με την 7η ΥΠΕ με στόχο την κτηριακή αναβάθμιση του Κέντρου Υγείας Χάρακα.

Κύριε Υπουργέ, οι κάτοικοι της ακριτικής περιοχής μας ζητούν την προσωπική σας παρέμβαση , ώστε να διορθωθούν τάχιστα τα προβλήματα και αβελτηρίες που έχουν οδηγήσει στην υποβάθμιση και την αδυναμία εκπλήρωσης της αποστολής του Κ.Υ.Χ. Αποδείξτε, παρακαλούμε , εμπράκτως στους συντοπίτες μας οτι η Πολιτεία τους σκέφτεται , μεριμνά για την υγεία τους , και δεν τους αντιμετωπίζει ως παρίες

Με εκτίμηση Η Πρόεδρος του Δ.Σ. Κατερίνα Χάουσνερ Το Δ.Σ.